Conferința internațională “20 Months After the Russian Invasion in Ukraine. What Has Been Done, What Needs to Be Done. Where Is the End?”, organizată de Centrul Român de Studii Ruse al UB

În perioada 9-11 noiembrie 2023, Centrul Român de Studii Ruse al Universității din București organizează cea de-a doua conferință internațională cu tema 20 Months After the Russian Invasion in Ukraine. What Has Been Done, What Needs to Be Done. Where Is the End?. Conferința este organizată în parteneriat cu Fridtjof Nansen Institute din Oslo și Institute for the Danube Region and Central Europe din Viena.
Evenimentul va avea loc în Sala Senatului și Sala Consiliului de Administrație ale  Rectoratului Universității din București (Șos. Panduri, nr. 90, sector 5) și se bucură de o participare excepțională – 72 de universitari şi experți, din 24 de țări, care vor fi prezenți la Bucureşti sau vor susține comunicări online.
Joi, 9 noiembrie 2023, în deschiderea evenimentului va lua cuvântul prof. univ. dr. Marian Preda, rectorul Universității din București.
Centrul Român de Studii Ruse este primul centru de expertiză academică de acest gen şi a fost înființat în urmă cu trei ani, timp în care a desfăşurat o activitate de cercetare susținută, a participat la nenumărate dezbateri şi conferințe internaționale şi a acordat burse unor tineri cercetători.
Organizarea conferinței face parte din proiectul de cercetare „Cerectări interdisciplinare despre geopolitica Rusiei în Marea Neagră și în Oceanul Arctic”, finanțat prin Mecanismul Financiar SEE 2014-2021, Contract nr. 35/2021, implementat de Universitatea din București în parteneriat cu Fridtjof Nansen Institute din Oslo, Norvegia.
Programul conferinței poate fi accesat aici și aici. 
Mai multe detalii despre conferința internațională pot fi consultate pe site-ul acesteia.  

